ISANDA LAUAS
Tere tulemast saatesse!
Seekordne külaline on Jukka Paakkanen!
Tere tulemast!
Saate ettevalmistamise ajal käisid sa välja mõtte,
et mängiksime alguses ühe muusikapala,
millest saad ka meile rääkida
ja üsna saate lõpus tuleks teine pala.
Miks sa niimoodi soovid ja miks sa just need palad valisid?
Kõigepealt tänud kutse eest siia saatesse
rääkimaks ligimestele oma usust ja Jeesusest.
Tahaksin, et see saade algaks ja lõppeks muusikaga.
Sest muusikal on olnud keskne koht
mu kristlikus kasvamises ja vaimulikus elus juba noorest peale.
Esimeseks palaks valisin Pekka Simojoe laulu "Milline rõõm!"
Lõpus tahaksin kuulda VIP Bandi erižanrites muusikat
ja eriti laulu "Malja" (Karikas).
Need mõlemad palad on mu jaoks ülimalt tähtsad.
Neis on palju energiat ning südamele palju rõõmu pakkuvat.
Inimestele meeldib eriliiki ja erikeeltes muusika.
Mõlemad annavad edasi ehtsat evangeeliumi.
Need räägivad Jumalast ning sellest rõõmust ja muust,
mida Jumal meile annab.
Eks siis hakkamegi kuulama Pekka Simjoe laulu "Milline rõõm!"
Milline rõõm, kui üheskoos taas tähistada saame
Me kiitus tõuseb kõrgustesse
Milline rõõm,
kui Jumala lootus tabab meid, kes me lootusetud
Milline rõõm, kui patud kõik andeks antakse
Selle laulu keskmes oli kiitus ja ülistus selle eest,
et patud on andeks antud.
See on ka sinu usuelus olnud suur tänupõhjus.
Nii see on.
Seda muusikat kuulates
oleks tahtnud isegi hakata ülistama ja kiitma,
sest see laul sisaldab niivõrd palju armu.
Selles öeldakse väga otse,
et meil - puudulikel ja patustel inimestel
on lootus ja rõõm sellest, et Jumal on meid lunastanud,
kui me Ta vastu võtame
ja me saame rõõmutseda sellest, et me saame Tema lasteks.
Palusid ka saate lõppu muusikat.
Siis on natukene teistsugusem muusika.
Ma valisin need plaadid selle mõttega,
et oleksid eri vaatevinklid ja lähenemisviisid
samale imelisele evangeeliumile,
mis ütleb meile, et Jumal on me patud andestanud.
Ta on kutsunud meid olema Tema omad
ning tunnistama Tema surmast meie eest,
et meil oleks elu Temas.
See on esitatud erinevate muusikažanritega,
aga sõnum on sama.
Samasugune igavene lootus kandub edasi mõlema palaga.
Olgu julgustuseks öeldud,
et me inimestena oleme isiksuste ja iseloomude poolest erinevad.
Me muusikamaitsed on erinevad.
Kuid Jumal ongi meid just sellisteks loonud.
Me naudime neid asju,
mida me Jumala poolt loodud meeled naudivad
ülistades Jumalat.
Seepärast tahaksin julgustada kõiki õdesid ja vendi
võtma vastu see rõõmusõnum omas keeles, mis tundub olevat oma,
et evangeelium võiks selle kaudu edasi levida.
Et me oleks valmis võtma vastu Jumala poolt antava kingituse.
Ehk selle usu, mis Püha Vaimu kaudu me sisse voolab.
Olles kuulnud lühidalt sellest, mis on liitnud sind ülistuse ja tänuga,
tahaksime ka lähemalt teada saada, kes see Jukka Paakkanen selline on?
Tean seda, et oled sündinud kirikuõpetaja peres
ja saanud seega kuulda juba kodus evangeeliumi ja usuteemasid.
Räägi lühidalt, kuidas see kõik oli
ja kas leidsid end ka hiljem ristteelt,
kus tahtsid päriselt oma elu Jeesusele anda?
Olen pärit 4-lapselisest kirikuõpetaja perest.
Mu isa on pensionil olev luteri kiriku praost.
Ema oli kiriku liinis Helsingi piirkonnas perenõustaja.
Vaimulikud ja usuasjad on mulle emapiimaga kaasa antud
ja need on olnud kogu aeg mu argipäeva lahutamatuks osaks.
Väiksena käisin ka pühapäevakoolis.
Ma kasvasin üles kirikus, olles aktiivne noor koguduse töös.
Leerikoolist alates algas mu vaimulik elu.
Siis sai minust päriselt usklik.
Tegin usuotsuse, kui kogesin, et elav Jumal polegi tegelikult legend,
vaid Ta mõjutab meid iga päev.
Kogu me keskkond, Tema looming, kosmos -
kõik tunnistab Jumala imelisest suurusest.
Tollal, 15-aastasena leerikoolis olles,
arutleti koos usuasjadega ka nende asjade üle.
Tuli mõelda ratsionaalselt selle üle, millest Piibel meile räägib.
Mis on evangeelium ja mis on see hea teema?
Vahel mõtisklesin ise selle asja üle,
kui koolis sellest pisut teise nurga alt räägiti.
Elust ja sellest, mis on tõde.
Kui inimene pannakse kaalukausside ette,
kus ühes kausis on üks ja teises kausis teine tõde.
Inimene on nende vahel otsustaja,
kes valib selle tõe, mida ta kogeb olevat tegelik tõde.
Kui mõelda sellele, mida koolis räägitakse,
et kõik on tekkinud suure plahvatuse tagajärjel,
siis tõestusmaterjal Jumala suurest loomingust
tehakse kui nulliks.
Kui ma panen näiteks käe rusikasse ja pigistan ning soovin,
et siin tekkiks kivimass,
aga siis ma näen, et ei tekkinud midagi.
Isegi higipiiskasid mitte.
Mõtisklesin koolilapsena selle üle, milline on see teine tõde,
kui Piiblis räägitakse, et Jumal on olnud algusest peale
ja Ta lõi kõik ning Ta on Looja.
Et Ta on oma loomingu kaudu andnud inimesele isegi vaba valiku
ja asjadest arusaamise.
Selle kohta on kirjalik tõestus,
kuidas Ta on teinud kõik asjad nähtavateks, tõelisteks
ja konkreetseteks me jaoks.
Peale selle, kui Ta nägi, et me seda ikka veel ei usu,
andis Ta meile armu ja armastuse läbi uue võimaluse päästeks Jeesuses.
Sest me polnud enam võimelised seni antud juhiste järgi
Jumalat leidma.
Ta tegi armu läbi suurmeisterliku tee,
mida mööda me võime leida Jumala Sõna, mis meile on antud.
Ehk Jeesuse.
Leerikool oli su jaoks kulminatsioonipunkt,
kus su usk tugevnes.
Olid sellest küll juba kodus kuulnud,
aga koolis käimine oli teine viis õppida.
Miski pole olnud juhuslik.
Ja siis sai sulle selgeks, et see võib olla pärit valest allikast.
Me inimestena võime igasuguseid asju oletada.
Me usume kergesti igasugu asju. Ka teaduse asju.
Me teeme hüpoteese, oletusi
ja parema teadmise puudumisel raiume kivisse need arusaamad,
mis pole millegi nähtavaga tõestatavad.
Kuid loomisloos on kõik nähtava loomingu imelisus
näha meis endis, inimestes.
Kui mõelda lotovõidu tõenäosusele,
siis see suhe on umbes 1: 18. miljonile.
Milline on see tõenäosus?
Matemaatikud võivad arvutada,
et inimeses arenevad teatud mehhanismid
ja meist saavad elusolendid.
Meil on ratsionaalse mõtlemise võime ja valmidus teha valikuid ja otsuseid.
Milline on see tõenäosus,
et see areneb kuskilt tühja koha pealt ühe loodu jaoks,
rääkimata sellest,
et need juhused peaksid samaaegselt saama reaalseks kahele inimesele,
et tekkiks võimeline liik.
Väikestel erinevustel meeste ja naiste vahel
on omad otstarbed juhuste jadas.
See oli mulle ilmselge,
et jutt on rohkem mässust mõtteviisi vastu,
et meie kohal on kõrgem vägi, kes on meie tahtest ülalpool
ja kes paneb elu lõplikult paika.
Tegin selle valiku,
kui see ratsionaalne pool ei suutnud mind kinnitada.
Seejärel, kui hakkasin otsima, uurima ja kasvama
ning olin igati kuuldel ja sõnakuulelik,
olles valmis kuulama südame häält
siis tasapisi muutusin selles kõiges üha julgemaks oma elus.
Sain 15-aastaselt aru, et see on tõde - Jumal on olemas
ja ma võin elada Tema lapsena täna ja siin.
Sa läksid peale kooli sõjaväkke ja jäid sõjaväeteenistusse pikemaks.
Kuidas see mõte tekkis ja kaua sa sõjaväeteenistuses olid?
Sa olid ohvitseri ametis mereväes.
Jaga mõned olulisemad asjad sellest ajast.
Läks tõesti nii, et läksin peale põhikooli gümnaasiumi
ja hakkasin mõtlema oma töö ning karjääri võimaluste peale.
Käisin ametikoolis, kus õppisin ehitusalal.
Arvasin, et minust saab arhitekt, aga siis läksin mereväkke teenima.
Seal nägin mereväeohvitseri elu ja töökeskkonda.
Pidasin seda huvitavaks ja arvestatavaks võimaluseks.
Tagasi tsiviilellu naasedes,
tegin 2 aastaga gümnaasiumikursuse läbi.
Seejärel hakkasin üliõpilaseks, et jätkata edasisi õpinguid.
Küsisin selles eluetapis Jumalalt, mis on Tema tahe?
Milline on mu elutee?
Midamööda Ta tahab mind edasi viia?
Kogesin südames tugevat õhutust minna sisseastumiskatsetele
Maakaitse Kõrgkooli (Sõjakooli) mereväe alale.
Sisseastumiskatsete tulemusel sain sisse.
Olen selle aja eest väga tänulik ja õnnelik.
Olen kokku puutunud paljude toredate inimestega.
Olen elanud sellist tööelu ja kasvanud selliseks inimeseks
nagu ma just olen.
Kui kaua sa peale sõjakooli sõjaväeteenistuses olid?
Peale õpinguid olin mereväes kokku 10,5 aastat.
Esimesed 7 aastat olin laeva peal teenistuses.
Olin juhtkonnas.
Ja viimased 3,5 aastat olin laeva komandör.
Vastutasin laeva töö, meeskonna ja kõigi ülesannete täitmise eest.
Siis olin 3,5 aastat staabis. Seal olin operatsiooniohvitser.
Kui toimus operatsioon ATALANTA,
saadeti sinna Soomest miinilaev "Pohjanmaa".
Täitsin siis laevastiku abiohvitseri ülesandeid.
Olin siis komandöri parem käsi lahendamaks laevastiku rutiinseid asju
Siis tuli su ellu taas uus pöördepunkt.
Hakkasid mingil põhjusel mõtlema, et sõjaväeteenistusest juba piisab
ja palju muud ootab ees. Räägi sellest!
Nagu ikka usuelus, paneb Jumal meid alati proovile.
Ka minu elus on olnud erinevaid prooviaegu.
Otsisin oma kohta,
kui mind kutsuti vabamüürlaste organisatsiooni
eks-abikaasa sugulaste poolt.
Kui sain teada, et see organisatsioon ei räägi asjadest otsest tõtt,
palusin mõtlemisaega.
Palusin Jumala tahte sündimist selles loos.
"Milline on Ta tahe mu eluks? Kas mul on vaja sinna minna või ei?"
Jumal oli selles suhtes 3 aastat vait.
Kuigi mul oli kogu aeg aktiivne palveelu koos Temaga.
Ma ei saanud vastust.
Jumal pani nii mind kui mu pühendumist proovile,
et näha, kas kuulan Teda ja olen kuulekas Ta tahtele?
Või otsin oma heaolu
ja jään kinni karjääriga kaasnevatesse lubadustesse, edendades seda ise.
Kuniks korraga Jumal ütles mulle:
"Sa ei tohi selle organisatsiooniga liituda."
See sai mulle selgeks.
Kui tegin oma südames otsuse, et ma ei liitu sellega,
algas Püha Vaimu juhtimine mu elus.
Jumal hakkas mulle näitama kõike seda,
mis on maailmas veel nähtamatu ja saladuses.
Seda, kuidas ühiskonnad toimivad
ja milline on selle maailma tõde, kuhu inimesi kutsutakse.
See tõde polnud see, mis mu südames oli.
Kui asjad mulle tasapisi avanesid
ja ma sain kinnitust läbiproovitud elu kaudu,
mille keskel olin kasvanud,
sest mind oli kasvatatud survetalumise ja enese valitsemise vaimus,
mis oli ohvitseri töös vajalik.
Nii puutusin kokku nägemustega,
mida Püha Vaim mulle elu kohta näitas.
Tegin Jumalaga kokkuleppe,
et las Tema viib mind sinna, kuhu Ta tahab.
Siis sain tugevalt südamesse,
et nüüd on mu jaoks miskit muud varuks.
Kogesin, et mu põld, millesse mereväes külvasin,
olles eeskujuks ja tunnistuseks, oli täidetud ja tehtud.
Tegin julge sammu usaldades Jumalat,
lahkudes kindlalt töölt üsna muutuste alti maailma,
kus just 2011. aastal
juhtus midagi imelist ja murrangulist vaimses maailmas.
See oli ka minu jaoks selline koht, kus tõdesin,
et ma parema meelega oleksin lootuses ja tões,
kui lähen selle maailma järele.
Inimlikult vaadates olid seal nii kaua ja see oli sulle tuttav ja kindel leib,
kuniks vahetasid selle hoopis ebakindla maailma vastu.
Mitu aastat sellest nüüd möödas on?
Sellest on nüüd 5 aastat.
Olen sellest ajast peale olnud Jumala kuulaja,
liikudes küsimusi esitades edasi.
Jumala juhtimisel hakkasin arendama ettevõtlusideed, kunsti, kultuuri jne.
Ettevõtlusideed internetis, millele püüdsin saada ka rahastust.
Kuna aga rahastust ei tulnud,
sai mu kanaliks tasapisi hoopis sotsiaalvõrgustik.
Olin erinevate inimestega ühenduses nii LinkedIn'is, Facebookis kui mujal.
Märkasin, et Jumal tahab mind kasutada Jumalariigi vaimulikus töös.
Sain tunnistada usust
ja näha üsna palju imelisi asju oma elus.
Olen neist üsna avameelselt oma ettevõtte kodulehel
ja sotsiaalmeedias inimestele rääkinud
ja julgustanud neid läbi selle, mida Jumal on lasknud jagada.
Ehk siis tehnika ja uued keskkonnad nagu Facebook jne.
on need vahendid, mille abil inimestega kokku puutuda?
Oled edastanud oma sõnumi nende allikate kaudu.
Milliseid kogemusi oled nende aastatega saanud?
Internet ja sotsiaalmeedia
on tänapäeval tugevalt Jumalariigi töös rakendatud,
puudutades inimesi reaalajas pidevalt,
kui Jumal on tahtnud mingi asja puhul kõnetada.
On olnud väikesi asju, aga ka isiklikult vapustavaid asju,
mida elus reaalselt välja elada.
Jumala Sõna on hakanud Püha Vaimu koolis
täitsa erilisel moel avanema.
Olen sageli kogenud oma südames midagi
ja jaganud seda siis E-maili teel teistegagi.
Jaganud seda head aaret,
mida Püha Vaim on Jumala Sõna kaudu andnud.
See Sõna on muutunud vaimulikuks eluleivaks.
See on avanenud täitsa erivaatevinklitest.
Traditsiooniline viis, kuidas varem asjadele lähenesin,
kui olin veel noorem ja vähem vaimulikm
siis Pühalt Vaimult neid asju küsides, on need saanud elavaks mu sees.
Tõde on sedakaudu tulnud teisest vaatevinklist.
Need on kinnitanud mu vaimulikku elu.
See kommunikatsioon netis on väga vilgas.
Sul on erinevaid käsitlusi,
tagasisidet ja palju muud selle kohta,
kuidas Soomel täna läheb.
Mida sa tahaksid oma võrgustikust esile tuua?
Minu töö selles müüripraos, kuhu Jumal on mind pannud,
on pigem ühesuunaline kui vastastikuse mõjuga.
Ma rohkem jagan asju.
Muidugi saadetakse mulle e-mailide teel viiteid linkidena.
Samuti õhutatakse mind tutvuma ühe, teise ja kolmanda asjaga.
Aga ma olen olnud ustav ja kuulekas oma südamehäälele,
mille läbi Jumal räägib.
Palun ja küsin igakord:
"Jumal, kas Sa tahad, et ma selle asjaga tutvuksin?"
Sest pakkumisel on nii palju eri asju,
ja ma ei tahaks saada osa millestki ebapuhtast.
Olen usaldanud Püha Vaimu,
kes näitab mulle ise asju Jumala Sõnast
ja õhutab mind jagama seda, mis on.
Iga usklik võib ise kaaluda oma südames,
koos Jumalaga palvetades, milline on see vili, mis siit nopitakse.
Või mida ei nopita.
Tahaksin jagada mõne asja siit.
Ma kogesin, et on mõningaid asju, mis minus esile tõusid.
Jesaja 43:18-19
"Ärge tuletage meelde endisi asju
ja ärge pange tähele, mis muiste on sündinud!
Vaata, mina teen uut, see juba tärkab, kas te seda ei märka?
Ma teen kõrbessegi tee, ja jõed tühjale maale."
Ma sain südamesse järgneva:
Jeesus teeb tee kõrbesse ja jõed tühjale maale.
Jätkame Johannese evangeeliumist 17. peatükk ja 2. salm.
"Nagu sa oled temale andnud meelevalla kõige liha üle,
et ta annaks igavese elu kõigile, kelled sina oled temale andnud."
Jeesus annab igavese elu kõigile, kelle Isa annab talle.
Veel Johannese evangeelium 7:37-39
"Aga pühade viimasel, suurel päeval seisis Jeesus ja kõneles valju häälega
ning ütles: Kui kellelgi on janu, see tulgu minu juurde ja joogu!
Kes usub minusse, nagu Kiri ütleb, selle ihust voolavad elava vee jõed.
Aga seda Ta ütles Vaimust, kelle pidid saama Temasse uskujad.
Sest Vaimu ei olnud veel tulnud, sest Jeesust polnud veel austatud".
Jeesus kutsub kõik janused elava vee juurde.
Aitäh, Jukka, et lõpetasid selle saate Jumala Sõna lugemisega!
Selles oli keskne teema kõigile meile kristlastele.
Aitäh, et see Sõna võib täita selle ülesande,
mille pärast sa seda lugesid.
Jumal õnnistagu sind selles evangeelses töös,
mida sa teed, kasutades uut tehnoloogiat.
Saate lõpetuseks kuulame aga alguses nimetatud muusikapala.
See on minu ihu, mis teie eest antakse
Minu mälestuseks jooge sellest karikast
See karikas on uus leping minu veres
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa